अनुकंपी तंत्रिकातंत्र
भय, क्रोध, उत्तेजना, आदि का शरीर पर प्रभाव मस्तिष्क द्वारा अनुकंपी तंत्रिकातंत्र के नियंत्रण से पड़ता है। यह नियंत्रण अधिकतर शरीर के भीतर ऐड्रिनैलिन नामक रासायनिक पदार्थ के उत्पन्न होने से होता है। परानुकंपी तंत्रिकातंत्र का कार्य साधारणत: अनुकंपी का उल्टा होता है, जैसा आगे चलकर दिखाया गया है।
पीनियल ग्रंथि
पीनियल ग्रंथि (जिसे पीनियल पिंड, एपिफ़ीसिस सेरिब्रि, एपिफ़ीसिस या "तीसरा नेत्र" भी कहा जाता है) पृष्ठवंशी मस्तिष्क में स्थित एक छोटी-सी अंतःस्रावी ग्रंथि है। यह मानव शरीर की सबसे छोटी ग्रंथि हैं, जिसका आकार एक अनानास के बीज के बराबर होता है। यह दो हार्मोन स्रावित करती हैं मिलेटोनिन (90-95%) और सिरोटोनिन(5-10%)। मेलेटोनिन हार्मोन जैविक धुन का नियंत्रण करता है, यह मानव के सोने, जागने आदि के समय को नियंत्रित करता है। इसके अलावा यह हमारी आदतों और नींद को भी नियंत्रित करता है। यह हार्मोन अंधेरे में ज्यादा सक्रिय होता है, इसलिए इसे अंधकार का हार्मोन(hormone of darkness) भी कहा जाता है। दुसरा हार्मोन सिरोटोनिन हार्मोन होता है जिसे feel good hormone के नाम से भी जाना जाता है क्योंकि यह हमारी खुशी को नियंत्रित करता है। पिनियल ग्रंथि को जैविक घड़ी के नाम से भी जाना जाता है।